pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร. สั่งจับตาเลิกจ้างทั่วประเทศ
วันพฤหัสบดีที่ 14 พฤศจิกายน 2562
กสร. สั่งจับตาเลิกจ้างทั่วประเทศ
กรมสวัสดิการและคุ้มครองแรงงาน สั่งจับตาสถานการณ์เลิกจ้างอย่างใกล้ชิด เน้นกิจการกลุ่มเสี่ยง แนะนายจ้างปฏิบัติตามกฎหมายแรงงาน พร้อมลงพื้นที่ช่วยลูกจ้างถูกเลิกจ้างทันที ย้ําขอนายจ้างลูกจ้างยึดหลักสุจริตใจ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวว่า ตามที่ปรากฏข่าวว่าในช่วงนี้ มีสถานประกอบกิจการหลายแห่งหยุดกิจการชั่วคราวโดยใช้มาตรา 75 ตามพ.ร.บ.คุ้มครองแรงงาน พ.ศ.2541 เลิกจ้างลูกจ้าง รวมทั้งปิดกิจการนั้น ซึ่งจากการตรวจสอบข้อเท็จจริงในเบื้องต้นพบว่า บางข่าวเป็นข่าวไม่จริงสถานประกอบกิจการไม่ได้มีการเลิกจ้างแต่อย่างใด และบางข่าวเป็นข่าวเก่าที่เหตุการณ์เกิดขึ้นมานานแล้ว อย่างไรก็ตาม กสร. ไม่ได้นิ่งนอนใจกับประเด็นปัญหาดังกล่าว ได้สั่งการให้พนักงานตรวจแรงงานของสํานักงานสวัสดิการและคุ้มครองแรงงานที่มีอยู่ทั่วประเทศจับตา เฝ้าระวังสถานประกอบกิจการที่อาจสุ่มเสี่ยงเข้าข่ายปิดกิจการอย่างใกล้ชิด โดยเฉพาะประเภทกิจการกลุ่มเสี่ยง ได้แก่ กิจการรับเหมาก่อสร้าง โรงแรม ยานยนต์และอิเล็กทรอนิกส์ หากมีสัญญาณว่าอาจมีปัญหาดังกล่าว ให้พนักงานตรวจแรงงานเข้าไปให้คําปรึกษา ชี้แจงแนวทางการปฏิบัติให้ถูกต้องตามกฎหมายแรงงานแก่นายจ้างลูกจ้าง และหากพบว่ามีการเลิกจ้างลูกจ้างในพื้นที่ให้เร่งดําเนินการ พร้อมทั้งประสานหน่วยงานที่เกี่ยวข้องให้ความช่วยเหลือลูกจ้างในทันที
นายอภิญญา กล่าวต่อว่า สําหรับสถานประกอบกิจการที่มีผลกําไรลดลงหรือประสบปัญหาในการดําเนินธุรกิจ ขอให้นายจ้าง ลูกจ้างปรึกษาหารือร่วมกัน พูดคุยกันด้วยเหตุผล นายจ้างควรชี้แจงข้อเท็จจริงถึงผลประกอบกิจการ ในปีนั้น ๆ เพื่อทําความเข้าใจกับลูกจ้างอย่างตรงไปตรงมาโดยยึดหลักสุจริตใจ และขอให้ทั้งสองฝ่ายคํานึงถึงสิทธิ หน้าที่ภายใต้กรอบของกฎหมาย ทั้งนี้ หากลูกจ้างถูกเลิกจ้างและนายจ้างไม่ได้ปฏิบัติตามกฎหมาย ลูกจ้างสามารถ ยื่นคําร้องได้ที่ สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานกรุงเทพมหานคร 10 พื้นที่ หรือสอบถามข้อมูลเพิ่มเติมได้ที่ สายด่วน 1506 กด 3
รัฐบาลไทย-ข่าวทำเนียบรัฐบาล-“พุทธิพงษ์” หารือร่วมสภาอุตฯ-สภาหอฯ-สมาคมธนาคารไทย หนุน“โครงการฝึกอบรมทักษะด้านดิจิทัล” ตาม พรบ. เงินกู้ 400,000 ล้านบาท  เพิ่มทักษะนักศึกษาจบใหม่มีงานทำ
วันศุกร์ที่ 3 กรกฎาคม 2563
“พุทธิพงษ์” หารือร่วมสภาอุตฯ-สภาหอฯ-สมาคมธนาคารไทย หนุน“โครงการฝึกอบรมทักษะด้านดิจิทัล” ตาม พรบ. เงินกู้ 400,000 ล้านบาท  เพิ่มทักษะนักศึกษาจบใหม่มีงานทํา
“พุทธิพงษ์” หารือร่วมสภาอุตฯ-สภาหอฯ-สมาคมธนาคารไทย หนุน“โครงการฝึกอบรมทักษะด้านดิจิทัล” ตาม พรบ. เงินกู้ 400,000 ล้านบาท  เพิ่มทักษะนักศึกษาจบใหม่มีงานทํา
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุมเพื่อหารือแนวทาง “โครงการฝึกอบรมทักษะด้านดิจิทัล” ตามที่กระทรวงดิจิทัลฯ เสนอของบประมาณ ตาม พรบ. เงินกู้ 400,000 ล้านบาท โดยมีผู้แทนฯ จากสภาอุตสาหกรรมแห่งประเทศไทย สภาหอการค้าแห่งประเทศไทย สมาคมธนาคารไทย สภาดิจิทัลเพื่อเศรษฐกิจและสังคมแห่งประเทศไทย และ บริษัท กสท โทรคมนาคม ร่วมหารือ คาดว่าจะทราบผลการพิจารณาจากสภาพัฒน์ฯ ในช่วงเดือนสิงหาคม 2563 ในระหว่างนี้เตรียมความพร้อม หากได้รับอนุมัติ ก็สามารถเริ่มดําเนินงานได้ทันที
“โครงการฝึกอบรมทักษะด้านดิจิทัล” เป็นแนวคิดที่จะช่วยน้องๆ นักศึกษาจบใหม่ที่ตกงาน ในสถานการณ์โรคระบาดโควิด-19 เพื่อให้มีทักษะพื้นฐานด้านดิจิทัลเพียงพอ ตรงกับความต้องการของตลาด โดยจะอบรมทักษะด้านดิจิทัลให้เป็นเวลา 3 เดือน มีเงินให้เดือนละ 10,000 บาท ช่วยเพิ่มศักยภาพด้านดิจิทัลแก่นักศึกษาเหล่านี้ให้สามารถหางานได้ ตั้งเป้าอบรมสําหรับคนที่จบปริญญาตรีไม่เกิน 3 ปี และยังไม่มีงานทํา ไม่ซ้ําซ้อนกับคนที่ได้รับเงินช่วยเหลือจากรัฐบาลอยู่แล้ว เน้นคนที่ไม่ได้จบทางด้านดิจิทัล เลือกอบรมได้ 2 หลักสูตร จาก 4 หลักสูตร คือ 1. การทํา content 2. การจัดการข้อมูลเพื่อทํา Big Data 3. Digital Marketing 4. การทํา E-Commerce ผู้ที่เข้าร่วมโครงการต้องผ่านการคัดเลือก เข้าเรียนตามที่กําหนด และผ่านการสอบวัดผล โดยจะมี job matching ให้มีโอกาสได้งานโดยตรงจากผู้ประกอบการที่ต้องการคนทํางานที่มีทักษะด้านดิจิทัล
******************
รัฐบาลไทย-ข่าวทำเนียบรัฐบาล-รมว.ดิจิทัลฯ ลงพื้นที่ตรวจเยี่ยมโครงการ PoS ร้านวิสาหกิจชุมชนกลุ่มกาแฟถ้ำสิงห์ จ.ชุมพร
วันจันทร์ที่ 20 สิงหาคม 2561
รมว.ดิจิทัลฯ ลงพื้นที่ตรวจเยี่ยมโครงการ PoS ร้านวิสาหกิจชุมชนกลุ่มกาแฟถ้ําสิงห์ จ.ชุมพร
รมว.ดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ลงพื้นที่ตรวจเยี่ยมโครงการระบบงานร้านค้าดิจิทัลชุมชน (Point of Sale : PoS) ซึ่งได้มอบหมายให้บริษัท ไปรษณีย์ไทย จํากัด (ปณท.) รัฐวิสาหกิจในสังกัดกระทรวงฯ ดําเนินการเพื่อใช้ประโยชน์จากโครงการเน็ตประชารัฐ โดยเฉพาะอย่างยิ่งการนําไปใช้ประโยชน์ในด้านเศรษฐกิจ เพื่อสร้างรายได้ให้กับประชาชนในชุมชนผ่านการขายสินค้าและบริการท้องถิ่นในรูปแบบออนไลน์ ซึ่งโครงการฯ ดังกล่าว ดําเนินการโดยอาศัยศักยภาพของปณท ที่มีเครือข่ายสาขาที่ทําการไปรษณีย์กระจายอยู่ทั่วประเทศกว่า 5,000 แห่ง มีเครือข่ายคนไปรษณีย์ทั่วประเทศกว่า 25,000 คน มีเครือข่ายเส้นทางการขนส่งไปรษณีย์มากกว่า 400 เส้นทาง เพื่อใช้ส่งเสริมการจําหน่ายสินค้าผ่านช่องทางต่างๆ ทั้งระบบร้านค้าออนไลน์ หรือ ที่ทําการไปรษณีย์ และผ่านแคตตาล็อก (ออฟไลน์) การพัฒนารูปแบบบรรจุหีบห่อ การกระจายสินค้า การจัดส่งสินค้าไปยังผู้ซื้อทั่วประเทศผ่านระบบงานอิเล็กทรอนิกส์ (e-Logistics) การพัฒนาระบบการรับชําระเงิน (e-Payment)ที่รองรับการชําระเงินค่าสินค้าด้วยเงินสด หรือบัตรประเภทต่างๆ ด้วยรูปแบบการชําระเงินแบบออนไลน์และการเก็บเงิน ณ ที่อยู่ผู้รับสินค้าที่ปลายทาง (CoD : Cash on Delivery) รวมทั้งอาศัยกลไกของศูนย์ดิจิทัลชุมชนที่มีอยู่กว่า 2,000 แห่ง เพื่อให้ประชาชนในระดับฐานรากได้มีโอกาสเรียนรู้และเข้าถึงเทคโนโลยีดิจิทัลอย่างเท่าเทียม เมื่อวันที่ 20 สิงหาคม 2561 ณ ร้านวิสาหกิจชุมชนกลุ่มกาแฟถ้ําสิงห์ ตําบลบ้านนา อําเภอเมือง จังหวัดชุมพร
***************************
รัฐบาลไทย-ข่าวทำเนียบรัฐบาล-​“พาณิชย์”ชี้“สมุนไพรไทย” ที่ใช้รักษาหวัด มีโอกาสโตสูง หลังการแพร่ระบาดของโควิด-19 [กระทรวงพาณิชย์]
วันพฤหัสบดีที่ 14 พฤษภาคม 2563
​“พาณิชย์”ชี้“สมุนไพรไทย” ที่ใช้รักษาหวัด มีโอกาสโตสูง หลังการแพร่ระบาดของโควิด-19 [กระทรวงพาณิชย์]
​“พาณิชย์”ชี้“สมุนไพรไทย” ที่ใช้รักษาหวัด มีโอกาสโตสูง หลังการแพร่ระบาดของโควิด-19
“พาณิชย์”เผย “สมุนไพรไทย” หลายชนิด มีโอกาสเติบโตสูง ทั้งฟ้าทลายโจร ขิง กระเทียม หอมแดง มะนาว หลังโควิด-19 ระบาด เหตุคนนิยมบริโภคเพื่อป้องกันหวัด ส่วนสมุนไพรในแผนแม่บทเดิม 4 ชนิด ขมิ้นชัน กระชายดํา ไพล ใบบัวบก ก็ยังไปต่อได้ อุตสาหกรรมเครื่องสําอาง อาหารเสริมนิยมใช้ แนะปลูกแบบอินทรีย์ ปลอดสารพิษ ช่วยเพิ่มราคาได้ ด้านการส่งออกต้องศึกษากฎระเบียบ อัตราภาษี เน้นเล่าเรื่องราว คุณประโยชน์ และอย่าลืมใช้สิทธิ์เอฟทีเอ
น.ส.พิมพ์ชนก วอนขอพร ผู้อํานวยการสํานักงานนโยบายและยุทธศาสตร์การค้า (สนค.) เปิดเผยว่า สนค.ได้ทําการศึกษาแนวโน้มตลาดสมุนไพรไทย หลังการแพร่ระบาดของไวรัสโควิด-19 พบว่า สมุนไพรที่มีแนวโน้มเติบโตได้ดี เช่น ฟ้าทะลายโจร ซึ่งได้ชื่อว่าเป็นสมุนไพรต้านหวัด และยังช่วยแก้ไข้ ร้อนใน ระงับการอักเสบของต่อมทอมซิล ขับเสมหะ แก้ท้องเสีย ลําไส้อักเสบ และช่วยให้เจริญอาหาร ส่วนสมุนไพรอื่นๆ ที่ช่วยรักษาอาการหวัดได้ ก็มีโอกาสเติบโตเช่นเดียวกัน เช่น ขิง ที่มีรสชาติเผ็ดร้อน ลดความดันโลหิต กระเทียม ที่อุดมไปด้วยสารชีวภาพ หอมแดง มีสารประกอบที่มีคุณสมบัติต้านการอักเสบ และมะนาว ที่อุดมไปด้วยวิตามินซี
ส่วนสมุนไพรเดิมที่อยู่ในแผนแม่บท 4 ชนิด คือ ขมิ้นชัน กระชายดํา ไพล ใบบัวบก ยังคงเติบโตได้ดี เพราะเป็นสมุนไพรที่ตลาดต้องการทั้งในและต่างประเทศ โดยปัจจุบันถูกนําไปใช้ในอุตสาหกรรมเครื่องสําอาง อุตสาหกรรมอาหารเสริมเพื่อสุขภาพและการแพทย์ และอุตสาหกรรมอาหารที่มีการใช้สมุนไพรบางชนิดในรูปแบบของเครื่องเทศ
นอกจากนี้ แนวโน้มอาหารและเครื่องดื่มที่มีสมุนไพรเป็นส่วนประกอบมีโอกาสเติบโตสูง โดยในยุโรป อยากได้เครื่องปรุงที่มีส่วนผสมที่มีประโยชน์ต่อร่างกาย เครื่องดื่มที่ช่วยให้รู้สึกผ่อนคลายและดีต่อสุขภาพ โดยเฉพาะเครื่องดื่มที่มีส่วนผสมของสมุนไพร หรือในเอเชียและฝั่งตะวันออก ก็มีความต้องการอาหารและเครื่องดื่มที่ช่วยเสริมภูมิคุ้มกัน ช่วยผ่อนคลาย ลดความตึงเครียดเช่นเดียวกัน ทําให้ตลาดสมุนไพร ไม่ใช่แค่ตัวสมุนไพรสดหรือแห้งอีกต่อไป แต่หากสามารถเพิ่มมูลค่าหรือใส่นวัตกรรมเข้าไป ก็จะขยายตัวได้สูง และเพิ่มโอกาสในการส่งออกได้
น.ส.พิมพ์ชนกกล่าวว่า ในการผลิตสมุนไพร เกษตรกรควรปรับกระบวนการเพาะปลูกให้เป็นอินทรีย์ หรือปลอดสารพิษ เพื่อเพิ่มมูลค่าให้กับสมุนไพร ส่วนผู้ประกอบการจะต้องมีการรวมกลุ่ม เพื่อสร้างความเข้มแข็ง และให้ความสําคัญกับการพัฒนาผลิตภัณฑ์ให้ได้มาตรฐาน และตอบโจทย์ความต้องการของผู้บริโภค โดยในส่วนของกระทรวงพาณิชย์พร้อมที่จะช่วยเหลือด้านการตลาด ทั้งการชี้เป้าตลาดสําคัญของสมุนไพรไทย เงื่อนไข กฎ ระเบียบในการนําเข้าของแต่ละประเทศ ที่ผู้ส่งออกต้องศึกษา
อย่างไรก็ตาม ในการส่งออกนอกจากการศึกษากฎ ระเบียบต่างๆ โดยละเอียดแล้ว จะต้องศึกษาในเรื่องภาษีนําเข้า แต่หากเป็นประเทศที่ไทยมีการทําข้อตกลงการค้าเสรี (เอฟทีเอ) ก็ควรจะใช้ประโยชน์จากเอฟทีเอที่มีการปรับลดภาษีในสินค้ากลุ่มนี้ เพื่อสร้างความได้เปรียบให้กับสมุนไพรไทย และที่สําคัญ ควรจะเน้นการบอกเล่าเรื่องราวและคุณประโยชน์ของสมุนไพรไทยว่าดีอย่างไร เพื่อให้เกิดความรู้ความเข้าใจและเพิ่มความต้องการบริโภคสมุนไพรไทยเพิ่มขึ้น
>>>ติดตามข่าวสารพาณิชย์แบบฉับไว ส่งตรงถึงมือถือได้ที่http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์https://twitter.com/CNAOnlineTwit
รัฐบาลไทย-ข่าวทำเนียบรัฐบาล-ประกาศ กฎกระทรวง การได้รับประโยชน์ทดแทนในกรณีว่างงานเนื่องจากเหตุสุดวิสัย อันเกิดจากการระบาดของโรคติดต่ออันตรายตามกฎหมายว่าด้วยโรคติดต่อ พ.ศ.2563 [กระทรวงเเรงงาน]
วันเสาร์ที่ 18 เมษายน 2563
ประกาศ กฎกระทรวง การได้รับประโยชน์ทดแทนในกรณีว่างงานเนื่องจากเหตุสุดวิสัย อันเกิดจากการระบาดของโรคติดต่ออันตรายตามกฎหมายว่าด้วยโรคติดต่อ พ.ศ.2563 [กระทรวงเเรงงาน]
ประกาศ กฎกระทรวง การได้รับประโยชน์ทดแทนในกรณีว่างงานเนื่องจากเหตุสุดวิสัย อันเกิดจากการระบาดของโรคติดต่ออันตรายตามกฎหมายว่าด้วยโรคติดต่อ พ.ศ.2563
กฎกระทรวง การได้รับประโยชน์ทดแทนในกรณีว่างงานเนื่องจากเหตุสุดวิสัย อันเกิดจากการระบาดของโรคติดต่ออันตรายตามกฎหมายว่าด้วยโรคติดต่อ พ.ศ.2563
รัฐบาลไทย-ข่าวทำเนียบรัฐบาล-สธ.ขับเคลื่อนนโยบายการรับบริจาคและปลูกถ่ายอวัยวะ ดวงตา เพื่อช่วยต่อชีวิตประชาชน
วันอังคารที่ 19 กันยายน 2560
สธ.ขับเคลื่อนนโยบายการรับบริจาคและปลูกถ่ายอวัยวะ ดวงตา เพื่อช่วยต่อชีวิตประชาชน
กระทรวงสาธารณสุข ขับเคลื่อนนโยบายการรับบริจาคและปลูกถ่ายอวัยวะ ดวงตา บูรณาการ ภาครัฐและเอกชน
กระทรวงสาธารณสุข ขับเคลื่อนนโยบายการรับบริจาคและปลูกถ่ายอวัยวะ ดวงตา บูรณาการ ภาครัฐและเอกชน กําหนดให้โรงพยาบาลศูนย์ โรงพยาบาลทั่วไป ทุกแห่ง และโรงพยาบาลชุมชนที่มีความพร้อม จัดศูนย์รับบริจาคอวัยวะ ดวงตา เพื่อแก้ปัญหาการขาดแคลนอวัยวะบริจาค ดวงตา เพิ่มการปลูกถ่ายอวัยวะ เพิ่มการเข้าถึงให้กับประชาชนในภูมิภาค
ที่โรงแรมเซนทราศูนย์ราชการ แจ้งวัฒนะ จังหวัดกรุงเทพ นายแพทย์โสภณ เมฆธน ปลัดกระทรวงสาธารณสุข เป็นประธานการประชุมเชิงปฏิบัติการ “การพัฒนาระบบการรับบริจาคและปลูกถ่ายอวัยวะ” โดยมี ผู้บริหารส่วนกลางและส่วนภูมิภาค หัวหน้าศูนย์รับบริจาคและปลูกถ่ายอวัยวะ สภากาชาดไทย นายกสมาคมปลูกถ่าย อาจารย์ตัวแทนจากราชวิทยาลัย มหาวิทยาลัย และพยาบาลผู้ประสานงานการปลูกถ่ายอวัยวะ เข้าร่วมประชุม
นายแพทย์โสภณ ให้สัมภาษณ์ว่า กระทรวงสาธารณสุข ได้พัฒนาระบบการรับบริจาคและปลูกถ่ายอวัยวะ โดยบรรจุให้เป็นService planสาขาที่ 13 และศูนย์บริการที่เป็นเลิศด้านการปลูกถ่ายอวัยวะ สาขาที่ 5 การดําเนินงานตามนโยบายสนับสนุนการรับบริจาคและปลูกถ่ายอวัยวะ ดวงตา ที่ผ่านมา กําหนดให้ รพ.ศูนย์ และ รพ.ทั่วไป ทุกแห่ง รวมทั้งโรงพยาบาลชุมชนที่มีความพร้อม มีศูนย์รับบริจาคอวัยวะ ดวงตา เพื่อแก้ปัญหาการขาดแคลนอวัยวะบริจาค และเพิ่มการปลูกถ่าย และเพิ่มการเข้าถึงให้กับประชาชนในภูมิภาคต่างๆ ด้วยความร่วมแรงร่วมใจในการดําเนินงาน ทั้งหน่วยบริการในสังกัดกระทรวงสาธารณสุข สังกัดภายนอกกระทรวง และภาคีเครือข่าย รวมถึงหน่วยงานเอกชน ทําให้ปัญหาเรื่องการขาดแคลนอวัยวะบริจาคลดลง ผู้รอรับการปลูกถ่ายอวัยวะได้รับการปลูกถ่ายเพิ่มขึ้นกว่าเดิม สามารถช่วยต่อชีวิตให้ประชาชนผู้รอการปลูกถ่ายอวัยวะ และช่วยให้ผู้มีกระจกตาพิการได้กลับมามีดวงตาสดใส ได้เป็นจํานวนมากขึ้น
นายแพทย์โสภณ กล่าวเพิ่มเติมว่า การพัฒนาระบบรับบริจาคและปลูกถ่ายอวัยวะ ดวงตา ต้องดําเนินการอย่างต่อเนื่อง พบว่าในปี 2559 มีผู้รอคอยการปลูกถ่ายอวัยวะถึง 5,581 รายและผู้ที่รอการปลูกถ่ายกระจกตา ถึง 11,007 ราย นอกจากนี้ โครงการ “ดวงตาสดใส เทิดไท้ 80 พรรษา มหาราชินี” เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในวโรกาสเจริญพระชนมายุ 80 พรรษา ที่จะช่วยปลูกถ่ายกระจกตาให้กับผู้มีกระจกตาพิการให้ได้8,400ดวงตา ภายในปี 2564 ด้วย ดังนั้น จึงต้องดําเนินการอย่างเข้มแข็งและต่อเนื่อง และในแผนพัฒนาในปี 61 ก็จะเน้นการรับบริจาคอวัยวะ และดวงตา พัฒนา ศูนย์ปลูกถ่ายอวัยวะ(Transplant center)และ ทีมนําอวัยวะออก(Regional Harvesting Team)เพื่อให้กระจายในเขตสุขภาพ รวมไปถึงการวางแผนสนับสนุนทรัพยากร ความสําเร็จและการบรรลุเป้าหมายต้องขอความร่วมมือจากภาคีเครือข่ายได้ร่วมกันดาเนินงานนี้ เพื่อช่วยต่อชีวิตและเพิ่มคุณภาพชีวิตของประชาชน ต่อไป
รัฐบาลไทย-ข่าวทำเนียบรัฐบาล-สตช. นำกำลังเจ้าหน้าที่ตำรวจเข้ากวาดล้าง แหล่งจำหน่ายยาปลุกอารมณ์ทางเพศเถื่อน ย่านถนนสุขุมวิท ซอยนานา เขตคลองเตย
วันพฤหัสบดีที่ 30 สิงหาคม 2561
สตช. นํากําลังเจ้าหน้าที่ตํารวจเข้ากวาดล้าง แหล่งจําหน่ายยาปลุกอารมณ์ทางเพศเถื่อน ย่านถนนสุขุมวิท ซอยนานา เขตคลองเตย
สตช. นํากําลังเจ้าหน้าที่ตํารวจเข้ากวาดล้าง แหล่งจําหน่ายยาปลุกอารมณ์ทางเพศเถื่อน ย่านถนนสุขุมวิท ซอยนานา เขตคลองเตย
วันที่ 26 สิงหาคม 2561 พลตํารวจเอก วิระชัย ทรงเมตตา รองผู้บัญชาการ​ตํารวจแห่งชาติ/โฆษก​สํานักงาน​ตํารวจแห่งชาติ ชี้แจงประเด็นการแอบอ้าง อย. บนสินค้ายาปลุกอารมณ์​ทางเพศ ตามที่มีการแอบอ้าง อย.บนสินค้าปลุกอารมณ์ทางเพศ มีการแอบอ้างขายสินค้าปลุกอารมณ์ทางเพศว่าผ่านการรับรองจาก อย. นั้น เมื่อวานนี้ พลตํารวจเอก วิระชัย ทรงเมตตา รองผู้บัญชาการตํารวจแหงชาติ/โฆษกสํานักงานตํารวจแห่งชาติ ได้นํากําลังเจ้าหน้าที่ตํารวจเข้ากวาดล้างแหล่งจําหน่ายยาปลุกอารมณ์ทางเพศเถื่อนในย่านถนนสุขุมวิท ซอยนานา เขตคลองเตย กรุงเทพฯ โดยได้มีการถ่ายทอดสดการปฏิบัติการดังกล่าวผ่านสื่อเฟซบุ๊กไลฟ์ เพื่อให้ผู้ที่ลักลอบจําหน่ายผลิตภัณฑ์ดังกล่าวทั่วประเทศเกิดความยําเกรง และเพื่อสร้างความตระหนักถึงโทษภัยจากสินค้าไม่ได้มาตรฐานในลักษณะดังกล่าว โดยมีผู้ให้ความสนใจเข้าชมและให้กําลังใจในการทํางานของเจ้าหน้าที่ตํารวจเป็นจํานวนมาก ทั้งนี้ ยังไม่มีการกล่าวถึงเว็บไซต์ที่ตกเป็นข่าวแต่อย่างใด เนื่องจากขณะนี้ทางเจ้าหน้าที่ตํารวจได้ประสานงานกับ อย. วางแผนที่จะปฏิบัติการจับกุมเว็บไซต์ดังกล่าว เพื่อไม่ให้เกิดการไหวตัวและทําลายพยานหลักฐานไปก่อน ความคืบหน้าจะรายงานให้ทราบต่อไป
----------------------
รัฐบาลไทย-ข่าวทำเนียบรัฐบาล-มท.2 ตี้ปี๊บการแพทย์ฉุกเฉิน ขับขี่ตำบลปลอดภัย ย้ำบริการปชช.ทั่วถึง  ลดเหลื่อมล้ำ สร้างวินัยจราจรในวัยอนุบาล
วันพฤหัสบดีที่ 5 กันยายน 2562
มท.2 ตี้ปี๊บการแพทย์ฉุกเฉิน ขับขี่ตําบลปลอดภัย ย้ําบริการปชช.ทั่วถึง  ลดเหลื่อมล้ํา สร้างวินัยจราจรในวัยอนุบาล
มท.2 ตี้ปี๊บการแพทย์ฉุกเฉิน ขับขี่ตําบลปลอดภัย ย้ําบริการปชช.ทั่วถึง ลดเหลื่อมล้ํา สร้างวินัยจราจรในวัยอนุบาล
เมื่อเวลา 09.30 น. ของวันที่ 4 กันยายน 2562 นายนิพนธ์ บุญญามณี รัฐมนตรีช่วยว่าการกระทรวงมหาดไทย (มท.2) เป็นประธานในพิธีเปิดการประชุมการแพทย์ฉุกเฉินขององค์กรปกครองท้องถิ่น (อปท.) ระดับชาติ ครั้งที่ 5 ภายใต้หัวข้อ “การแพทย์ฉุกเฉินไทย ตําบลปลอดภัย” ที่องค์การบริหารส่วนจังหวัดลําพูน จ.ลําพูน โดยมี นายสําเริง ไชยเสน รองผู้ว่าราชการจังหวัดลําพูน ดร.นพ.ไพโรจน์ บุญศิริคําชัย รองเลขาธิการสถาบันการแพทย์ฉุกเฉินแห่งชาติ และคณะกรรมการสถาบันฯ พร้อมด้วยนายกสมาคม และคณะกรรมการสมาคมองค์การบริหารส่วนจังหวัดแห่งประเทศไทย ผู้บริหารจากองค์กรปกครองส่วนท้องถิ่น ข้าราชการ และเจ้าหน้าที่จากองค์กรปกครองส่วนท้องถิ่นเข้าร่วมกว่า 2,000 คน
นายนิพนธ์ บุญญามณี ได้เน้นย้ําถึงการขับเคลื่อนการดําเนินงานตําบลขับขี่ปลอดภัย ซึ่งต้องปลูกฝังตั้งแต่วัยเด็กเล็ก โดย อปท.ต้องบูรณาการทุกภาคส่วน และต้องสํารวจถนนที่อยู่ในความดูแลของท้องถิ่นนั้น ๆ ว่าชํารุดหรือต้องปรับปรุงซ่อมแซม เส้นทางใดเกิดอุบัติเหตุบ่อยครั้ง ต้องเก็บสถิติข้อมูล และแก้ไขให้มีความปลอดภัย ควบคู่กับการบังคับใช้กฎหมายและกวดขันคุมวินัยจราจร โดยต้องเสริมองค์ความรู้ด้านจราจรให้กับเจ้าหน้าที่ อส. และ อพปร. เพื่อร่วมปฏิบัติงานกับเจ้าหน้าที่ในโอกาสต่าง ๆ นอกจากนี้ ต้องปลูกฝังวินัยจราจรให้กับเด็กรุ่นใหม่เพื่อเป็นตัวอย่างให้กับผู้ใหญ่และคนในชุมชนโดยต้องเริ่มทําตั้งแต่วันนี้
โอกาสนี้ นายนิพนธ์ บุญญามณี ได้ร่วมเป็นเกียรติในพิธีส่งมอบรถพยาบาลฉุกเฉินให้องค์กรปกครองส่วนท้องถิ่นในเขตพื้นที่จังหวัดลําพูน รวม 17 คัน เพื่อใช้ในงานการแพทย์ฉุกเฉินเพื่อบริการพี่น้องประชาชนในจังหวัดลําพูน
จากนั้นในเวลา 14.00 น. นายนิพนธ์ บุญญามณี และคณะ เดินทางตรวจเยี่ยมและมอบนโยบายการปฎิบัติราชการให้แก่ข้าราชการและเจ้าหน้าที่ ณ ศูนย์ป้องกันและบรรเทาสาธารณภัย เขต 10 จังหวัดลําปาง
โดยมี นายสมเกียรติ ตันตระกูล รองผู้ว่าราชการจังหวัดลําปาง นายเพิ่มวิทยา กันทะทรง ผู้อํานวยการศูนย์ป้องกันและบรรเทาสาธารณภัย เขต 10 ลําปาง หัวหน้าส่วนราชการ และเจ้าหน้าที่ที่เกี่ยวข้อง ร่วมรับฟังนโยบาย
โดยนายนิพนธ์ บุญญามณี ได้เน้นย้ําให้หน่วยงานที่เกี่ยวข้องเตรียมความพร้อมด้านข้อมูลข่าวสารเกี่ยวกับภัยพิบัติต่าง ๆ เพื่อให้ประชาชนรับรู้และสามารถช่วยเหลือตัวเองและครอบครัว โดยต้องให้ความสําคัญกับความปลอดภัยของพี่น้องประชาชนเป็นลําดับแรก รวมทั้งให้เจ้าหน้าที่ ปภ.จังหวัดทุกจังหวัดบูรณาการร่วมมือทํางานแก้ไขปัญหา โดยถอดบทเรียนกรณีพายุ “โพดุล” เพื่อมีความพร้อมในการเผชิญเหตุสาธารณภัยต่าง ๆ สําหรับความเสียหายที่พี่น้องประชาชนประสบอยู่ รัฐบาลได้จัดเตรียมงบประมาณเพื่อเยียวยาช่วยเหลือไว้แล้ว และได้ตรวจเยี่ยมเครื่องมือ เครื่องจักรกลสาธารณภัยที่เตรียมการเป็นเครื่องมือในการแก้ไขปัญหาด้านสาธารณภัยและช่วยเหลือบรรเทาทุกข์ให้แก่ผู้ประสบภัย
รัฐบาลไทย-ข่าวทำเนียบรัฐบาล-พม. รับหนังสือข้อเรียกร้องจากผู้แทนกลุ่มบูรณาการแรงงานสตรีและองค์กรเครือข่าย
วันพุธที่ 19 เมษายน 2560
พม. รับหนังสือข้อเรียกร้องจากผู้แทนกลุ่มบูรณาการแรงงานสตรีและองค์กรเครือข่าย
พม. รับหนังสือข้อเรียกร้องจากผู้แทนกลุ่มบูรณาการแรงงานสตรีและองค์กรเครือข่าย พร้อมหารือแนวทางการดําเนินงาน เพื่อบรรลุข้อเสนอวันสตรีสากล ประจําปี 2560
วันนี้ (18 เม.ย. 60) เวลา 13.00 น. นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) ให้การต้อนรับและรับมอบข้อเสนอจากผู้แทนกลุ่มบูรณาการแรงงานสตรีและองค์กรเครือข่าย จํานวน 20 คน ซึ่งประกอบด้วย ขบวนผู้หญิงปฏิรูปประเทศไทย (We Move) สมาพันธ์แรงงานรัฐวิสาหกิจสัมพันธ์ (สรส.) กลุ่มผู้ใช้แรงงานภาคตะวันออก กลุ่มผู้ใช้แรงงานสระบุรี กลุ่มผู้ใช้แรงงานรังสิต กลุ่มผู้ใช้แรงงานอ้อมน้อย กลุ่มผู้ใช้แรงงานอ้อมใหญ่ กลุ่มผู้ใช้แรงงานพระนครศรีอยุธยา กลุ่มผู้ใช้แรงงานนอกระบบ ณ ห้องประชุม ชั้น 8 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ กรุงเทพฯ
นายไมตรี กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.) มีภารกิจสําคัญประการหนึ่งคือการพัฒนาศักยภาพ คุ้มครองพิทักษ์สิทธิ์สตรี และส่งเสริมความเสมอภาคระหว่างเพศในสังคม โดยได้ขับเคลื่อนภารกิจดังกล่าวภายใต้ความร่วมมือกับภาคีเครือข่ายด้านสตรีมาอย่างต่อเนื่อง และวันนี้ ตนในฐานะผู้แทนของกระทรวงการพัฒนาสังคมฯ ได้ให้การต้อนรับกลุ่มบูรณาการแรงงานสตรีและองค์กรเครือข่าย พร้อมทั้งเป็นผู้แทนรับมอบหนังสือข้อเรียกร้องเนื่องในวันสตรีสากล ประจําปี 2560 อีกทั้ง ได้ร่วมหารือแนวทางการดําเนินงานเพื่อบรรลุข้อเสนอ ตามข้อเรียกร้องของกลุ่มบูรณาการแรงงานสตรีและเครือข่าย
นายไมตรี กล่าวต่อไปว่า สําหรับข้อเรียกร้องของกลุ่มบูรณาการแรงงานสตรีและเครือข่าย ประกอบด้วย ข้อเรียกร้องหลัก ได้แก่ 1) รัฐต้องรับรองอนุสัญญาองค์การแรงงานระหว่างประเทศ (ILO) ฉบับที่ 183 ว่าด้วยสิทธิการคุ้มครองความเป็นมารดา 2) รัฐต้องจัดให้มีศูนย์พัฒนาเด็กเล็กก่อนวัยเรียน อย่างทั่วถึง มีคุณภาพและปรับเปลี่ยนเวลา เปิด – ปิดศูนย์ ให้สอดคล้องกับวิถีชีวิตคนทํางาน 3) รัฐต้องกําหนดให้มีสัดส่วนหญิง - ชาย 50 : 50 ในคณะกรรมการทุกมิติ 4) รัฐต้องกําหนดวันที่ 8 มีนาคม เป็นวันหยุดราชการและวันหยุดตามประเพณี และข้อเรียกร้องประเด็นย่อย ได้แก่ 1) ให้รัฐเพิ่มวันลาคลอดจากเดิม 90 วันเป็น 120 วัน โดยได้รับค่าจ้าง 2) รัฐต้องให้ผู้หญิงทุกคนมีสิทธิตรวจมะเร็งปากมดลูก และมะเร็งเต้านมฟรี 3) ให้รัฐจ่ายเงินอุดหนุนให้กับลูกแรงงานนอกระบบ ที่มีอายุตั้งแต่แรกเกิดถึง 6 ปี ทุกคน 4) ให้รัฐจ่ายเงินทดแทนการขาดรายได้ให้แรงงานหญิงนอกระบบหลังคลอดบุตร ระยะเวลาเท่ากับที่แรงงานในระบบได้รับ และ 5) รัฐต้องให้ลูกจ้างเอกชนและพนักงานรัฐวิสาหกิจชาย ลาไปดูแลภรรยาและบุตรหลังคลอดโดยได้รับค่าจ้าง 30 วัน
“ทั้งนี้ กระทรวงการพัฒนาสังคมฯ จะนําข้อเรียกร้องดังกล่าวไปเป็นข้อมูลประกอบการพิจารณา เพื่อดําเนินการในส่วนที่เกี่ยวข้องกับภารกิจการพัฒนาศักยภาพสตรีของกระทรวงการพัฒนาสังคมฯ และนําข้อเรียกร้องเสนอให้รัฐบาลพิจารณาต่อไป” นายไมตรี กล่าวในตอนท้าย
รัฐบาลไทย-ข่าวทำเนียบรัฐบาล-สธ.ดูแลผู้ประสบภัยน้ำท่วมภาคใต้ต่อเนื่องย้ำเตือนประชาชนดูแลบุตรหลานใกล้ชิด ป้องกันจมน้ำ
วันพุธที่ 29 พฤศจิกายน 2560
สธ.ดูแลผู้ประสบภัยน้ําท่วมภาคใต้ต่อเนื่องย้ําเตือนประชาชนดูแลบุตรหลานใกล้ชิด ป้องกันจมน้ํา
กระทรวงสาธารณสุข กําชับ 7 จังหวัดภาคใต้สุขภาพผู้ประสบภัยน้ําท่วมอย่างต่อเนื่อง จัดหน่วยแพทย์เคลื่อนที่ให้บริการในพื้นที่น้ําท่วมสูง เตือนประชาชนดูแลบุตรหลานใกล้ชิด ป้องกันการจมน้ําเสียชีวิต หากเจ็บป่วยฉุกเฉิน โทร.สายด่วน 1669
กระทรวงสาธารณสุข กําชับ 7 จังหวัดภาคใต้สุขภาพผู้ประสบภัยน้ําท่วมอย่างต่อเนื่อง จัดหน่วยแพทย์เคลื่อนที่ให้บริการในพื้นที่น้ําท่วมสูง เตือนประชาชนดูแลบุตรหลานใกล้ชิด ป้องกันการจมน้ําเสียชีวิต หากเจ็บป่วยฉุกเฉิน โทร.สายด่วน 1669
นายแพทย์โอภาส การย์กวินพงศ์ รองปลัดกระทรวงสาธารณสุข และประธานศูนย์ปฏิบัติการด้านการแพทย์และสาธารณสุข ให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุขมีความห่วงใย ถึงสถานการณ์น้ําท่วม ได้กําชับให้ผู้บริหารในจังหวัดภาคใต้ที่มีฝนตกหนักบริหารจัดการตามแผนรองรับภาวะฉุกเฉินให้ดูแลประชาชนอย่างเต็มที่ ดูแลสถานพยาบาลและการจัดบริการตามแผนที่วางไว้ ขณะนี้ยังคงมีน้ําท่วมใน 7 จังหวัด ได้แก่ พัทลุง ตรัง นครศรีธรรมราช ปัตตานี สงขลา นราธิวาส และยะลา สถานบริการได้รับผลกระทบทั้งหมด 17 แห่ง ทุกแห่งเปิดให้บริการ มี 1 แห่ง คือโรงพยาบาลส่งเสริมสุขภาพตําบลท่าแมงลัก อ.เทพา จ.สงขลา เปิดให้บริการบริเวณชั้น 2 ได้ให้สํานักงานสาธารณสุขจังหวัด โรงพยาบาลทุกแห่งและสํานักงานสาธารณสุขอําเภอจัดหน่วยแพทย์เคลื่อนที่ออกให้บริการประชาชนในพื้นที่ประสบภัยต่อเนื่อง จนกว่าจะเข้าสู่ภาวะปกติโดยกระทรวงสาธารณสุขได้ส่งชุดยาน้ําท่วมไปในพื้นที่ประสบภัยเพิ่มเติม 35,500 ชุด
นายแพทย์โอภาส กล่าวต่อว่าขอให้ผู้ปกครองดูแลบุตรหลานใกล้ชิด อย่าให้ลงไปเล่นน้ําท่วม เพื่อป้องกันการจมน้ําเสียชีวิต นอกจากนี้โรคที่พบบ่อย คือโรคน้ํากัดเท้าจากการเดินลุยน้ํา แช่น้ําเป็นเวลานาน ผิวหนังเกิดการระคายเคือง เปื่อยและเป็นแผลได้ง่าย โดยเฉพาะผู้ป่วยเบาหวานต้องระมัดระวังเป็นพิเศษ ควรเลี่ยงการลุยน้ํา เนื่องจากมีโอกาสเกิดแผลและมักไม่รู้ตัวว่ามีบาดแผลที่เท้า ทําให้ติดเชื้อได้ง่าย รักษาหายยากขอให้ไปทําความสะอาดแผลที่สถานบริการสาธารณสุขใกล้บ้านหรือที่หน่วยแพทย์เคลื่อนที่ทุกวันและสังเกตอาการผิดปกติหากบาดแผลอักเสบ บวมแดง มีหนอง หรือเนื้อที่ขอบแผลมีลักษณะซีด ขอให้แจ้งเจ้าหน้าที่สาธารณสุขที่โรงพยาบาลส่งเสริมสุขภาพตําบล หรือไปพบแพทย์ทันทีหากเจ็บป่วยฉุกเฉิน โทร.สายด่วน 1669
*************************************** 29 พฤศจิกายน 2560
รัฐบาลไทย-ข่าวทำเนียบรัฐบาล-มหาดไทยเผย 10 วันของการรับลงทะเบียนผู้ค้าตลาดประชารัฐ ประชาชนมาลงทะเบียนอย่างต่อเนื่องรวมยอดสะสมกว่า 4.6 หมื่นคน
วันจันทร์ที่ 20 พฤศจิกายน 2560
มหาดไทยเผย 10 วันของการรับลงทะเบียนผู้ค้าตลาดประชารัฐ ประชาชนมาลงทะเบียนอย่างต่อเนื่องรวมยอดสะสมกว่า 4.6 หมื่นคน
มหาดไทยเผย 10 วันของการรับลงทะเบียนผู้ค้าตลาดประชารัฐ ประชาชนมาลงทะเบียนอย่างต่อเนื่องรวมยอดสะสมกว่า 4.6 หมื่นคน
วันนี้ (20 พ.ย.60) ที่กระทรวงมหาดไทย นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามที่กระทรวงมหาดไทยได้บูรณาการร่วมกับหน่วยงานที่เกี่ยวข้อง ดําเนินการรับลงทะเบียนผู้ประกอบการโครงการตลาดประชารัฐ รวม 9 ประเภท ที่ศูนย์ดํารงธรรมจังหวัด ศูนย์ดํารงธรรมอําเภอ และสํานักงานเขตทั้ง 50 เขตในกรุงเทพมหานคร เพื่อให้พี่น้องประชาชน เกษตรกร พ่อค้า แม่ค้า ผู้มีรายได้น้อย และผู้ได้รับความเดือดร้อนจากการไม่มีสถานที่ค้าขาย สามารถลงทะเบียนพื้นที่ตลาดประชารัฐ ตั้งแต่วันที่ 10 พฤศจิกายน 2560 เป็นต้นมา พบว่าตลอด 10 วันที่ผ่านมา (10-19 พ.ย.60) มีพี่น้องประชาชนให้ความสนใจและเดินทางมาลงทะเบียนกันอย่างต่อเนื่องเป็นจํานวนมาก โดยมียอดสะสมของผู้ลงทะเบียนทั้งสิ้น 46,428 ราย ซึ่งตลาดที่ได้รับความนิยมสูงสุด 3 ลําดับแรก คือ 1. ตลาดประชารัฐคนไทยยิ้มได้ 28,688 ราย 2. ตลาดประชารัฐท้องถิ่นสุขใจ 22,648 ราย และ 3. ตลาดประชารัฐของดีจังหวัด 11,104 ราย
ในส่วนของประเภทสินค้าที่ประชาชนประสงค์จะนํามาจําหน่าย 3 ลําดับแรก ได้แก่ 1. สินค้าเกษตร 10,977 ราย 2. อาหารพร้อมรับประทาน ข้าวแกง 10,505 ราย และ 3. ผัก ผลไม้ปลอดภัย 8,710 ราย
ในด้านประเภทของผู้ประกอบการ ได้แก่ 1. พ่อค้า/แม่ค้า 21,498 ราย 2. เกษตรกร 10,882 ราย และ 3. ผู้มีรายได้น้อย 5,065 ราย
สําหรับพื้นที่/จังหวัดที่มีผู้มาลงทะเบียนสูงสุด คือ 1. กรุงเทพมหานคร 3,092 ราย 2. จังหวัดศรีสะเกษ 2,680 ราย 3. จังหวัดนครราชสีมา 2,552 ราย 4. จังหวัดสกลนคร 1,706 ราย และ 5. จังหวัดขอนแก่น 1,132 ราย
ในโอกาสนี้ กระทรวงมหาดไทย ขอเชิญชวนพี่น้องประชาชน เกษตรกร พ่อค้า แม่ค้า กลุ่ม OTOP ผู้มีรายได้น้อย และผู้ที่ได้รับความเดือดร้อนจากการไม่มีสถานที่ค้าขาย ไปลงทะเบียนเป็นผู้ประกอบการตลาดประชารัฐ ถึงวันที่ 30 พฤศจิกายน 2560 นี้ ที่ศูนย์ดํารงธรรมจังหวัด ศูนย์ดํารงธรรมอําเภอ ทั่วประเทศ และสํานักงานเขตทั้ง 50 เขตในกรุงเทพมหานคร
ครั้งที่ 176/2560
กองสารนิเทศ สํานักงานปลัดกระทรวงมหาดไทย
โทร. 0-22224131-2